
N oea 


Rândurile 


o 


reprezintă 
de mai jos 


scrisoarea 
Sfântului Ierarh Filaret de 
New-York,  Întâistătătorul 
Bisericii Ortodoxe Ruse din 
Afara  Graniţelor  (1964- 
1985), ce a fost adresată în 
anul 1969 Patriarhului 
Ecumenic Athenagoras 
(1948-1972). Scrisoarea 
este deosebit de actuală 
astăzi nu doar datorită 


faptului că este adresată 


unuia din cei mai mari 
promotori ai ecumensimului, 
dar și pentru că abordează 
subiectul Marelui Sinod, 
asupra organizării căruia a insistat patriarhul Athenagoras și 
care urmează, iată, să aibă loc peste mai puţin de o lună, la 47 


de ani după ce a fost scrisă această scrisoare. 


Sanctităţii Sale Preafericitului Athenagoras I, 
Arhiepiscop al  Constantinopolului și Patriarh 
Ecumenic 


Preafericite, 


În luminatele zile de Paști, când Sfânta noastră Biserică 
prăznuiește Praznicul Praznicelor și Sărbătoarea Sărbătorilor, 
toți Întâistătătorii Sfintelor Biserici ale lui Dumnezeu vestesc în 
pastoralele lor pascale bucuria Învierii lui Hristos. Nu ați ezitat 


să o faceți nici Sanctitatea Voastră. 


Însă bucuria Învierii vestită de Sanctitatea Voastră se întunecă 
pentru râvnitorii Ortodoxiei de o altă veste pe care ați binevoit 
să o aduceţi Lumii Ortodoxe în aceeași epistolă ca pe „încă o 
bucurie”. Dvs. anunțați că ați decis să purcedeți la convocarea 
unui Mare Sinod „cu scopul de înnoire a Bisericii şi de stabilire a 


unității tuturor Bisericilor Creștine”. 


Intenția Scaunului Ecumenic de a convoca un Mare Sinod 
alcătuit din reprezentanții tuturor Bisericilor Ortodoxe ar putea, 
în anumite condiţii, să fie un eveniment cu adevărat 
îmbucurător. Dar nu orice convocare de Sinod ne provoacă 
bucurie și nu orice Mare Sinod, oricât de mulți reprezentanți ai 
Bisericilor autocefale ar fi luat parte la el, s-a învrednicit de 
recunoașterea Bisericii ca exprimând adevăratul ei glas, care 
este credincios predaniei apostolice și a Sfinților Părinţi. Pentru 
asta orice Sinod trebuie să fie în conglăsuire deplină cu toate 
Sinoadele Ecumenice ce au avut loc inainte. S-ar părea că 
reprezentarea Bisericilor a fost destul de deplină la Sinodul din 
Efes condus de Dioscor, însă el a intrat în istoria Bisericii sub 


denumirea tristă de „sinod tâlhăresc”. 


Harul Sfântului Duh luminează Sinodul și face din glasul său 
glas al Bisericii Ortodoxe Sobornicești atunci când el este 
convocat pentru ca, în conglăsuire cu vechea predanie, să 
osândească și să înlăture inovația exprimată în forma unei 
învățături samavolnice, care este rod al mândriei omeneşti, al 
Slugărniciei în fața puternicilor lumii acesteia și al adaptării 


Bisericii la o rătăcire ce capătă o răspândire largă. 


între altele în mesajul Sanctității Voastre nu se aude grija 
pentru întărirea și vestirea adevărului Ortodoxiei Sfinților 
Părinţi în fața rătăcirilor nou-apărute, ci dimpotrivă, 
introducerea a ceva nou, ceva ce Dvs. numiți „înnoire a 
Bisericii”. Sanctitatea Voastră vorbiţi în așa o formă despre 
„stabilirea unităţii tuturor Bisericilor Creștine”, de parcă nu 
observați că ele toate se deosebesc mult atât de Biserica 
Ortodoxă, cât și chiar una de alta. În acest fel Dvs. puneţi 
drept scop al viitorului Sinod unirea adevărului cu rătăcirea, 
ceea ce acum se obișnuiește a fi numit „ecumenism”. În același 
timp Sf. Biserică ne învață că unitatea cu ea a celor de alt 
cuget în privința dogmelor se făurește în nici un alt fel decât 
„când venind la credință Biserica cea adevărată au considerat-o 
a lor proprie și într-insa crezând în Hristos, au primit Sfintele 
Taine ale Treimii, despre care este invederat că toate sunt 
adevărate și sfinte și dumnezeiești, şi întru acestea este toată 
nădejdea sufletului, și cu toate că mai ales îndrăzneala 
precedentă a ereticilor se obrăznicește a predanisi unele lucruri 
potrivnice sub numele adevărului” (Canonul 57 al Sinodului din 


Cartagina). 


Noi deja ne-am văzut nevoiţi în anul 1965 să înălțăm glasul 
nostru împotriva pășirii Sanctității Voastre pe calea unei rătăciri 
răspândite astăzi pe larg, numită ecumenism, care atât de mult 
a devenit la modă, încât proclamarea sa înseamnă urmare a 
căii celei largi „a lumii acesteia” despre care ne-a prevenit 
Mântuitorul (Mt. 7:13-14), 


Atât în această pastorală pascală a Sanctităţii Voastre, precum 
şi în alte declarații ale Dvs., noi auzim cu amărăciune același 
glas ce îndeamnă să mergem nu pe calea cea îngustă a 
mântuirii întru mărturisirea unicului adevăr, ci pe calea cea 
largă a unirii cu cei ce mărturisesc felurite rătăciri și erezii, 


despre care Apostolul Petru a spus că „calea adevărului va fi 


hulită” (2 Petru 2:1-2). Nu asta ne învață Sf. Biserică prin 
pildele unor sfinți ca Maxim Mărturisitorul sau Marcu al Efesului, 
care au apărat curăția Ortodoxiei de orice compromis în 


domeniul dogmelor. 


Suntem cu toții martorii acelor tulburări, acelei slăbiri interne și 
creșterii noilor rătăciri pe care le-a adus în Biserica Romano- 
Catolica recentul lor Conciliu Vatican II, ce avea aproximativ 
aceleași scopuri pe care Sanctitatea Voastră le puneţi în fața 
viitorului Mare Sinod. Fără să se îndrepte înapoi spre Ortodoxie, 
ci dorind o innoire” de dragul adaptării la societatea 
contemporană cu tot cu ispitele și smintelile sale, Biserica 
Romană a introdus aceste ispite în propria sa viață, care capătă 
tot mai mult un caracter de anarhie. Să ne păzească Domnul 


de introducerea unei asemenea sminteli în viața lumii ortodoxe. 


Nouă, fiilor Bisericii Ruse, ea ne este bine întipărită în memorie 
prin bine cunoscuta experiență a așa zisului „renovaționism” 


sau „Bisericii Vii”. În Rusia de după revoluție ea s-a arătat ca o 


periculoasă schismă și erezie, având protectoratul puterii 
Sovietice ateiste dușmănoase față de Biserică şi față de orice 
religie în general, asta în numele adaptării sale la comunism 
pentru a servi scopurile politico-economice ale acestei puteri, 
neglijând total învățătura ortodoxă și sfintele canoane. Slavă lui 
Dumnezeu, conștiința bisericească a poporului credincios rus a 


respins această sminteală a modernismului spurcat. 


Noi am vrea să credem că reprezentanții Bisericilor Ortodoxe, 
cunoscând această tristă experiență istorică a Bisericii Ruse și 
văzând evenimentele actuale din Biserica Romană, se vor feri 
să pășească pe această cale pierzătoare, de aceea, până vor fi 
luate deciziile Consultării Presinodale convocate de Sanctitatea 
Voastră, noi nu vom mai reveni asupra îngrijorărilor serioase ce 


ating această problemă în pastorala Sanctității Voastre. 


însă noi considerăm drept datorie a noastră să înștiințăm de pe 
acum Sanctitatea Voastră și pe cei ce se vor aduna sub 
cârmuirea Dvs., că oricât de mare ar fi numărul de participanți 
la Marele Sinod pe care îl convocați Dvs., el nu poate avea 
autoritate ortodoxă universală, căci acolo nu va fi auzit 
adevăratul glas al celei mai mari Biserici după numărul de 


credincioși, al Bisericii Ortodoxe Ruse mucenicești. 


Bineînțeles că atât la Comisia Presinodală, cât și la Sinodul 
propriu-zis veți avea ierarhi cu titlu de eparhii rusești, care să 
pretindă că ei reprezintă Biserica Rusă. Dar de fapt ei nu pot fi 


recunoscuți ca având acest drept și această putere. 


Istoria Bisericii Creștine nu cunoaște un alt exemplu de o 
asemenea subjugare lăuntrică a Bisericii față de dușmanii ei 
precum înfățișează lumii de astăzi Patriarhia Moscovei. Fără să 
se limiteze la îngăduința tacită a persecuției religiei, ceea ce 
încă poate fi înțeles, ea s-a pus pe sine în slujba minciunii 
ateștilor, lăudându-i pe prigonitorii Credinței ca pe unii ce, 
chipurile, i-au dăruit libertatea, pe chinuitorii poporului ca pe 
binefăcători ai săi, pe cei ce agită conflictele și tulburările 
mondiale ca pe făcători de pace. Înșiși comuniștii au dat pe față 
nenumăratele fărădelegi ale lui Stalin ca pe ale unui criminal 
fără de egal în istoria lumii, iar întretimp Patriarhia Moscovei îl 
proslăvea ca pe cel mai vrednic și virtuos stăpânitor dat de 


Dumnezeu. 


întreaga lume știe că, dorind a fi primită în Consiliul Mondial al 
Bisericilor, Patriarhia Moscovei a declarat că are 20.000 de 
biserici. Dar nu e secret pentru nimeni că din acest număr abia 
o treime au rămas deschise, iar în timp ce puterea Sovietică 
închidea bisericile, reprezentanţii Patriarhiei declarau de multe 
ori că informaţiile despre închiderea lor sunt născocite de 


dușmanii Sovietelor. 


Adevărul despre situaţia tristă a Bisericii în URSS acum este pe 
larg cunoscut din feluritele petiţii ce au ajuns în Apus, din 
Scrisoarea deschisă a doi preoți Moscoviţi, precum și din alte 
documente, a căror autenticitate este adeverită de reacţia 
ierarhilor moscoviți la acestea. Din toate acestea se vădește că 
stăpânirea ateiștilor a făcut, prin episcopii săi ascultători, o 
selecţie artificială a ierarhiei, care astăzi nu numai că trece sub 
tăcere fărădelegile stăpânirii lumești, ci și colaborează frecvent 


şi activ cu aceasta. 


Recent au devenit cunoscute scrisorile fostului Arhiepiscop 
Ermoghen de Kaluga, care îi declară direct Patriarhului Alexie 
că motivul real al îndepărtării sale de la catedră nu a fost vreo 
nelegiuire de-a sa, nu incapacitatea de administrare și nici vreo 
încălcare canonică, ci cerința Președintelui Sovietului pe 
problemele Religie de pe lângă Sovietul Miniştrilor URSS, 
Kuroedov. Arhiepiscopul explică şi cauza unei asemenea 
cerințe: „Prima cauză a agravării a fost refuzul meu de a-l ajuta 
pe Împuternicitul Voronicev de a închide biserica din satul 
Lunaciar de sub Tașkent”. EI lămureşte că după permutarea sa 
în altă eparhie au apărut dificultăți în relațiile cu împuternicitul 
Guvernului, dat fiind că cel din urmă vroia de sine stătător să 
numească unii preoți și să-i oprească din slujire pe alţii, 
cerându-i Arhiepiscopului să semneze astfel de decizii ca și cum 


ar fi luate de el însuși. 


Subjugarea ierarhiei Moscovite se vede deosebit de clar din 
următorul caz, relatat în aceeași scrisoare a Arhiepiscopului 
Ermoghen către Patriarhul Alexie din 20 februarie 1968. 
Dumnealui expune sfatul pe care l-a primit de la răposatul 
membru permanent al Sinodului, mitropolitul Pitirim de Krutiţi: 
„Spre evitarea oricăror dificultăți procedaţi astfel: când va veni 
în audiență la Dvs. un preot sau un membru de consiliu 
parohial cu vreo chestiune bisericească, ascultați-l, după care 
îndreptaţi-l la împuternicit pentru ca, mergând la acela, să vină 
iarăși la Dvs. Când va reveni și veți fi înştiințat despre asta, 
sunaţi-l pe imputernicit și întrebaţi-l ce i-a spus vizitatorului 
Dvs. Și exact ceea ce i-a spus împuternicitul, spuneţi-i şi Dvs.”. 
În acest fel cel mai vechi Mitropolit, în afară de Patriarh, îi 
indica episcopului unei eparhii că, în administrare bisericească 
pentru preoții și turma sa, acesta trebuie să fie purtător de 
cuvânt al indicaţiilor ateistului, al reprezentantului acelei puteri 
comuniste, care își propune drept unul din scopuri distrugerea 


completă a religiei. 


Și dacă Arhiepiscopul Ermoghen a refuzat să se pună în situația 
unui executant orb al poruncilor dușmanului Bisericii și a fost 
lipsit de catedră pentru asta, atunci patriarhul Moscovei și 
colaboratorii săi, dimpotrivă, s-au lăsat demult și pe deplin în 
stăpânirea comuniștilor, înfăptuind orice dorință şi poruncă a 
lor. Poate că la început cineva dintre ei chiar a vrut să-l 
Slujească doar lui Dumnezeu, dar apoi acela trebuia fie să 
sufere prigoană, fie se obliga să-i slujească totodată și lui 
Veliar, făcând asta în ciuda avertismentului Apostolului Pavel 
(II Cor. 6:14). În curând ei trebuiau să vadă că, după cuvântul 
Mântuitorului „Nimeni nu poate să slujească la doi domni, căci 
sau pe unul îl va uri și pe celălalt îl va iubi, sau de unul se va 

Episcopul Petru de Ungheni și 
mărturisirile „antiecumeniste” ale 
arhiereilor din Patriarhia Moscovei 


Patriarhul Chiril: "am făcut multe 


lipi şi pe celălalt îl va disprețui” 
(Mt.6:24). 


pentru dezvoltarea relațiilor dintre 
Biserică Ortodoxă Rusă și a societatea islamică” 


Sfântul Irineu al Lyonului (t 202): Despre eretici și erezie 


Patriarhul Chiril s-a întâlnit azi cu secretarul general al Consiliului 
mondial a bisericilor - Olav Fykse Tveit (Biserica Norvegiei) 


Serghianismul — o erezie eclesiologică ( partea întâi) 


St. Ignatie Teotorul (t 107): Să privim pe episcop ca pe Domnul Însuși 
şi să fugim de cei ce poartă numele cu viclenie 


Sf.loan Maximovici: Biserica este trupul lui Hristos 


Vizită frățească la Patriarhia Română și binecuvântările patriarhului 
Daniel 


"Datoria noastră este dea veghea la hotarele Ortodoxieicanucumva 
vrăjmașii lui Hristos să spargă zidul Bisericii. Scrisoarea sfântului 
Glicherie către episcopul Nicodim Munteanu 


Continuitatea mișcării nepomenitorilor, viziunea de perspectivă 


Dar fiii Diavolului nu îi rabdă pe cei ce Îl aleg pe Dumnezeu și, 
în acest fel, ierarhii conducători ai Patriarhiei Moscovei, de 
dragul auto-conservării, vrând-nevrând au devenit în primul 


rând ascultători acestora și nu lui Dumnezeu. 


Din acest motiv glasul lor la Sinod nu va fi glasul liber al 
Bisericii, ci de multe ori se va dovedi a fi glasul dușmanilor ei, 


sub a căror stăpânire se află aceștia. Cu toate că în spatele 


acestui glas se va afla prestigiul exterior al Bisericii Ruse pentru 
cei ce nu cunosc sau nu vor să cunoască adevărata stare a ei, 
noi, ca unii ce cunoaștem adevărata stare a lucrurilor, nu 
putem să acordăm însemnătate canonică sau morală nici unei 


hotărâri luate cu participarea ierarhiei subjugate de ateiști. 
Considerăm drept obligație să înștiințăm Sanctitatea Voastră 
despre cele de mai sus, rămânând slugă smerită a Sanctității 
Voastre. 


Mitropolit Filaret, 1969 


Sursa: romanitas.ru 

New-York patriarh  ROCOR scrisoare sfantul sinod 

Chintesența atitudinii Evaluarea ortodoxă a „sinodului” 
ecumeniștilor față de ortodocși în din Creta - Declarația din 
interviulacordatde consilierul lui Chişinău 
Ilarion Alfeev 

